section_heading: Životopis
paragraph_text: Radio je kao srednjoškolski profesor latinskog jezika. Od 1973. godine radio je kao lektor, redaktor, novinar i urednik za inozemstvo Sportskih novosti, a od 1994. godine kao srednjoškolski vjeroučitelj i profesor latinskog jezika. Bio je glavni urednik časopisa Rhema, te član uredništva časopisa za intelektualna i duhovna pitanja Nova prisutnost. Član je Hrvatskog društva katoličkih novinara.